ועדת הכלכלה, כנסת 20, פרוטוקול מספר 654, 2018-01-08 10:30

איתן כבל: שלום לכולם.

איתן כבל: אני מבקש לפתוח את הישיבה השנייה והקצרה שתהיה.

איתן כבל: צו התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) (דחיית תחילתו של התיקון לפקודת היבוא והיצוא) (מספר 2), התשע"ח-2017.

איתן כבל: מי מציג את הדברים אחרי המכתב שקראתי ששלחתם לי?

איתן כבל: מה אני יכול להגיד?

איתן כבל: מה אוסיף ומה אדבר?

איתן כבל: מה שיפה פה בוועדה, אנחנו קוראי עתידות.

איתן כבל: אולי אני אפתח מכון – אני כל הזמן קורא עתידות מה יקרה בוועדה.

רועי פולקמן: אבל אני כן אגיד שלפחות העסק זז.

איתן כבל: לא משנה.

רועי פולקמן: גם השבע שנים מהדיון הקודם צריך שיתחילו לספור.

רועי פולקמן: אם לא מתחילים לספור באמת שבע שנים.

איתן כבל: היום בדרך לכאן הייתה לי שיחה בדיוק על העניינים האלה.

איתן כבל: הרכבת לירושלים – כבר היו צריכים להחליף את הקטרים מרוב שהיא הייתה שחוקה מהעבודה; נת"ע - -

רועי פולקמן: - - - ערימות הזבל בירושלים אין טעם לעלות לירושלים.

רועי פולקמן: אז לא צריך רכבת.

איתן כבל: בבקשה, אדוני, שם ותפקיד.

<יעקב וכטל: שמי יעקב וכטל, אני הממונה על התקינה במשרד הכלכלה והתעשייה.

איתן כבל: דרך אגב, השר דיבר אתי הבוקר מדימונה בעניין הזה.

<יעקב וכטל: בתוקף תפקידי אני גם אהיה אחראי ליישום השינויים.

איתן כבל: אני יודע.

איתן כבל: המכתב שני עמודים שאתה חתום עליו – קראתיו, כולל האותיות המודגשות.

<יעקב וכטל: תודה רבה.

<יעקב וכטל: למעשה, אנחנו מבקשים היום מהוועדה לאשר את הצו לדחייה לתקופה שנייה של שלושה חודשים, כפי שמאפשר לנו החוק, של התיקונים בפקודת הערעור והייצוא שעניינם זה פתיחה לתחרות של שוק בדיקות הטובין המיובאות - -

איתן כבל: כמה עוד מותר לנו לדחות?

<איתי עצמון: זאת הדחייה האחרונה.

רועי פולקמן: - - -

איתן כבל: עד שאתה לא רואה את זה יכול להיות שיהיה שלב של חוק.

רועי פולקמן: אה, שצריך להביא עוד תקנה?

רועי פולקמן: הם לא יגיעו לשם.

איתן כבל: ישב פה מנכ"ל חברת החשמל - -

רועי פולקמן: - - תנ"ך ואקדח וידו - - - בעיני הוועדה.

רועי פולקמן: כמו בימי האצ"ל.

איתן כבל: מנכ"ל חברת החשמל ישב פה.

איתן כבל: אתה יודע כמה פעמים שמעתי שזאת הפעם האחרונה?

איתן כבל: אין יותר.

איתן כבל: תסתכל עלי – הוא אומר לך, זאת הפעם האחרונה.

איתן כבל: זה לא הפסיק להיות הפעם האחרונה.

איתן כבל: הילדה הקטנה שלי לא אומרת "אחרי אחרונה, אחרי אחרונה".

איתן כבל: אז אני מקווה שגם כאן לא יהיה "אחרי אחרונה, אחרי אחרונה".

<יעקב וכטל: למעשה, כפי שאמרנו גם בישיבה הקודמת התנאי ההכרחי לפתיחה של תחרות של בדיקות הייבוא זה השלמת הפיתוח של המערכת הממוחשבת לנושא התקשורת והמידע.

<יעקב וכטל: מי שמפתח את המערכת שאמורה להיות מוכנה ב-1 באפריל והתחייב גם בישיבה האחרונה שהיא תהיה מוכנה ב-1 באפריל זה מכון התקנים שמפתח מערכת זמנית ומערכת גיבוי למערכת שאנחנו מכירים במשרד, שתיתן מענה לטווח הארוך יותר והמקיף יותר, ותהיה מוכנה ב-1 באוקטובר 2018.

<יעקב וכטל: אני מציע שבשביל שהוועדה תהיה יותר שלמה עם עצמה בהקשר למה שנאמר עכשיו לגבי הבטחות אני מציע שממלא מקום מנכ"ל מכון התקנים ייתן סקירה איפה עומד הפיתוח של המערכת.

איתן כבל: אני רק רוצה לומר לאדוני מר וכטל וגם למשנה למנכ"ל שאני קראתי את המסמך שמר וכטל שלח, ואני רוצה להזכיר שבדיון הקודם לא נחה דעתי.

איתן כבל: אני לא איש מקצועי, ואני גם לא מתיימר, אבל אפרופו הדיון הקודם אני אומר שהתפקיד שלנו כאנשים שבאים מן הצד, העניין של המחשוב שמייצר סוג של כפילות מכשור שהעלויות שלהן לא קטנות –אם אפשר היה לשמור את זה באופן סודי כדי שעם ישראל לא יידע, כי אלה סכומים במיליונים.

איתן כבל: בוודאי מה שיפה שתמיד יש הסבר.

<יעקב וכטל: זאת גם החלטה אישית של השר.

איתן כבל: אני לא אמרתי.

איתן כבל: אבל גם השר מקבל החלטות לא מכיוון שהוא קם בלילה מזיע ואלוהים נגע בו ואמר לו שזאת חלופה, ואין לך ברירה.

איתן כבל: בסוף זה בני אדם שמציגים לו את המציאות.

רועי פולקמן: ועדיין ביחס לתועלת - - -

איתן כבל: - - וגם כן זה נעשה – אתה יודע, הוא דיבר איתי הבוקר, אני לא יכול להפיל לפתחו את העניין.

איתן כבל: אני רוצה גם להזכיר את זה.

איתן כבל: הוא קיבל את זה די חלוט.

איתן כבל: צריך שגם זה ייאמר.

איתן כבל: כמו שעיריית ראש העין מנסה לקחת על עצמו – הוא קיבל את זה כדבר נתון.

איתן כבל: צריך לתת הסברים.

איתן כבל: אבל בסדר, אוקיי.

איתן כבל: כן, אדוני, בבקשה.

<אילן כרמית: אני ממלא מקום מנכ"ל מכון התקנים.

<אילן כרמית: כבוד היושב-ראש, בפעם שעברה שאלתם אותי אם יהיה מוכן ב-1 באפריל, ואמרתי כן.

<אילן כרמית: ביקשתם שאני אבוא היום כדי שתאמתו אם אני עדיין אומר כן, אז אני אומר, כן, אנחנו בבדיקות קבלה, אנחנו עובדים בשיתוף פעולה עם כל הגופים.

<אילן כרמית: המערכת שהטילו עלינו תעמוד ב-1 באפריל לרשות עם ישראל.

איתן כבל: תודה.

איתן כבל: זאת התחייבות.

איתן כבל: בסדר גמור.

רועי פולקמן: יש לי שאלה, ברשותך.

איתן כבל: בבקשה.

רועי פולקמן: ב-1 באפריל כשהמערכת עובדת גם מערך הפעלת האישורים יעבוד?

רועי פולקמן: כלומר מ-1 באפריל מערך בדיקות הדגמים על-ידי מעבדות נוספות - -

<עידו סופר: כן.

רועי פולקמן: אוקיי.

רועי פולקמן: שנית בחקיקה דובר על אבני דרך.

רועי פולקמן: היה גם מדרג שסוכם איזה ענפים ייכנסו וכדומה.

רועי פולקמן: אנחנו סופרים אותם ממועד החוק.

רועי פולקמן: זאת אומרת אנחנו עומדים גם בעניין הזה?

<עידו סופר: כן, רק שיש דחייה של הפעימה השנייה של המשלוחים.

איתן כבל: רק תציג את עצמך, בבקשה.

<עידו סופר: עידו סופר, רכז תעשייה ומסחר באגף תקציבים.

<עידו סופר: בשתי מילים לפני שאני עונה לחבר הכנסת פולקמן – מדובר ברפורמה היסטורית, לא פחות.

<עידו סופר: רועי הוביל אותה מההתחלה, ויושב-ראש הוועדה היה שותף פעיל.

<עידו סופר: ניאלץ להמתין שלושה חודשים.

<עידו סופר: אבל אני אגיד גם מעבר לזה – כל ההסכמים שיש למדינה עם מכון התקנים, בכולם הפתיחה לתחרות ב-1 באפריל היא תנאי יסודי.

<עידו סופר: אנחנו לא מתכוונים להמתין יום אחד מעבר לתאריך הזה.

<עידו סופר: כל המערכת מוכוונת לדבר הזה, וזה גם מה שיקרה.

רועי פולקמן: מה היו השלבים?

<עידו סופר: מבחינת אבני הדרך המכון חתם על הסכמי הכרה לעניין דגמים של הפעימה הראשונה; ב-1 באפריל יש פתיחה של אותם משלוחים שהם המשלוחים התדירים.

<עידו סופר: זאת בעצם תהיה תחרות דה-פקטו בשוק.

<עידו סופר: לעניין הפעימה השנייה המשלוחים ייפתחו באוקטובר 2018, אז יש לנו כאן בעצם עוד חצי שנה.

<עידו סופר: השר צריך להביא צו קובע עד תום התחילה - -

<איתי עצמון: עד יום התחילה.

<איתי עצמון: שני השרים: שר האוצר ושר הכלכלה אמורים לקבוע בצו את סוגי הטובין שלגביהם תחול אותה החלה - - -

רועי פולקמן: זה צריך להגיע עד 1 באפריל.

<איתי עצמון: זה לא טעון אישור ועדה.

<יעקב וכטל: הטיוטה קיימת.

<יעקב וכטל: זה בתהליכי אישור.

<עידו סופר: זה יעגן את כל - - -

רועי פולקמן: אדוני היושב-ראש, מה שהיה חשוב שחלק מיישום הרפורמה דרש צו שאמור להגיע ממשרד הכלכלה והאוצר כדי שיאפשר את סוגי הטובין.

רועי פולקמן: אז אני מבין, לפי מה שמר וכטל מדווח עכשיו, שהטיוטה כבר קיימת, ושלא יהיה עיכוב.

רועי פולקמן: לפני 1 באפריל - - - תאושר.

<יעקב וכטל: כל התשתית תהיה מוכנה לפני 1 באפריל.

איתן כבל: יש מישהו כאן נוסף שרוצה להעיר?

יעקב פרי: אני רוצה להטיל ספק או לשאול – בהכירנו את עבודת הממשלה – הטיוטות והתקנות – מה מבטיח לנו שבעוד שלושה חודשים הרפורמה תיכנס לפועל?

איתן כבל: אדוני, אנחנו כבר עשינו את הספקות, וניסו לעשות לנו מה שנקרא התרת הספקות.

איתן כבל: בוא נגיד את זה ככה, אין לנו הרבה אופציות.

רועי פולקמן: הם גם אומרים שזה בסדר.

איתן כבל: כן.

איתן כבל: בוא נאמר ככה – אתה לא היית בדיון הקודם על פרוזדור החשמל בראש העין.

איתן כבל: הרי זה תמיד ככה – הכול נעשה על-ידי גורמים מקצועיים.

איתן כבל: יש הרי שיטה שאני אחזור עליה בשביל כבודו – יש בעיה, אז באים שני הצדדים: זה שצריך להפיס את דעתך, וזה שדעתו צריכה להיות מפויסת.

איתן כבל: שניהם חיים את הסיטואציה.

יעקב פרי: באיזה צד ועדת הכלכלה?

איתן כבל: אנחנו על תקן המסבירים.

איתן כבל: יש המפיס שהוא יודע שהוא לא יהיה בתפקיד כשיבואו לשאול איפה הוא היה.

איתן כבל: נכון?

איתן כבל: גם המפויס כבר לא יהיה.

איתן כבל: אבל פה זה בעוד שלושה חודשים.

איתן כבל: אני באמת מקווה - -

יעקב פרי: זה גם טוב כי זה בדיוק נכנס לפגרה.

איתן כבל: אדוני יודע – היית שותף בכיר לתהליך הזה כאן בוועדה.

איתן כבל: זה פרויקט שלנו.

איתן כבל: אני באמת מתפלל ומקווה – זה באמת לאומי.

<לאה ורון: חבר הכנסת כבל, בשל העובדה שהמשרד העביר לאישורה של הוועדה את הצו במועד מאוד מאוחר, אני מודה ומתוודה שדחפתי אותו בין ישיבות.

<לאה ורון: לכן צריך לסיים בעוד חמש דקות, ובחוץ אנשים רבים בנושא של ענקיות האינטרנט.

איתן כבל: תודה, גברתי.

איתן כבל: אם הענקיות בחוץ אז מי אנחנו?

רועי פולקמן: בקשה אחת של וכטל, והם לא נכנסים.

רועי פולקמן: לכל דבר יהיה תקינה לענקיות אינטרנט, והם לא נכנסים.

איתן כבל: אבל החוק החדש אמור לתקן את זה.

איתן כבל: כן, בבקשה.

<אופיר גמליאל: אני מנכ"ל חברת ITL ויושב-ראש חטיבת המעבדות בלשכת המסחר.

<אופיר גמליאל: אני רק מבקש מהוועדה להמשיך לעקוב אחרי הנושא כי אחרת זה ייזנח.

<אופיר גמליאל: כרגע אף על פי שיש לנו היכולת לעשות בדיקות דגמים בפעימה ראשונה יבואנים לא רוצים להגיע אלינו.

<אופיר גמליאל: הם לא מעוניינים לעשות אצלנו את בדיקות הדגמים, ולעשות את השחרורים עם המכון.

<אופיר גמליאל: העובדה שכל העסק נדחה לאוקטובר 2018 מדאיגה.

<אופיר גמליאל: בנושא של פעימה שנייה, מה שכרגע נאמר על-ידי משרד האוצר, גם תדחה את הכניסה שלנו.

<אופיר גמליאל: יבואנים לא רוצים לעבוד אתנו בנושא הזה.

<אופיר גמליאל: אני מבקש מהוועדה להיות ולעקוב אחר הנושא עד שהתחרות באמת נכנסת.

איתן כבל: תודה.

איתן כבל: הערה חשובה.

איתן כבל: אני יכול לומר לך את הדבר הבא – שבמקרה בחדר הזה ברגע הנתון הזה נמצאים האנשים שדחפו יותר מכול את העניין הזה, ובראש ובראשונה קודם כול חבר הכנסת פולקמן.

איתן כבל: בוא נגיד את האמת, אילולא הוא זה לא היה מקודם.

איתן כבל: לי הייתה הזכות לתת לו את הרוח הגבית בעניין לאורך כל הדרך.

איתן כבל: גם יעקב שהיה שותף פעיל בדיונים ובתהליכים האלה.

איתן כבל: לא לחינם אנחנו אישרנו אז לשלושה חודשים.

איתן כבל: באפריל נתכנס כדי לראות שאכן הדברים האלה מתקיימים בדיוק מהמקום שאדוני כיוון אליו.

איתן כבל: מי מקריא?

<יעקב וכטל: שדי מהלשכה המשפטית.

איתן כבל: בבקשה.

<שדי מנשהאוף: צו התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) (דחיית תחילתו של התיקון לפקודת היבוא והיצוא) - התשע"ח, 2018 בתוקף סמכותי לפי סעיף 47(א) לחוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ﻿ ו– 2018), התשע"ז-2016 (להלן-החוק), בהסכמת שר האוצר ובאישור ועדת הכלכלה של הכנסת, אני מצווה לאמור:

<איתי עצמון: אני רק רוצה להעיר שמכיוון שהמשרד, לצערי, מאוד השתהה עם העברת הצו לאישור הוועדה, וכפי שאמרה מנהלת הוועדה, בקושי נמצא מועד לדיון בצו אני חושב שנדרש כאן סעיף תחילה רטרואקטיבי כדי ליצור רצף בין הצו הקודם לצו הנוכחי, כך שהתחילה של הצו הזה תהיה ב-1 בינואר 2019.

איתן כבל: תודה.

איתן כבל: זה חשוב.

<יעקב וכטל: העברנו מסמך למשרד המשפטים.

<יעקב וכטל: מבחינתו זה מאושר.

איתן כבל: אוקיי, תודה.

איתן כבל: מי בעד אישור הצו?

איתן כבל: בעד הצו – פה אחד

איתן כבל: נמנעים – אין

איתן כבל: הצו אושר.

איתן כבל: תודה.

איתן כבל: הישיבה נעולה.